Конгресът на САЩ днес трябва да потвърди победата на Джо Байдън на фона на протести на поддръжници на Тръмп , съобщава Би Би Си . На заседанието трябва да бъдат потвърдени гласовете на избирателните колегии . Някои републиканци се ангажираха да подкрепят усилията на президента Доналд Тръмп да отмени резултатите от изборите , като официално възразят по време на заседанието на Конгреса . Междувременно заради очакваното струпване на привърженици на Тръмп във Вашингтон е мобилизирана Националната гвардия . Поддръжници на Тръмп започнаха да се събират във Вашингтон , за да се обединят срещу официалното легитимиране на неговото поражение . Очакват се обаче и контрапротести , допълва Би Би Си . Тръмп отказва да признае за изборите за легитимни като многократно твърди , че са били извършени измами по време на вота , без да предостави конкретни доказателства . Новият президент на САЩ Джо Байдън трябва да встъпи в длъжност за президент на 20 януари . Какво ще се случи днес в Конгреса ? Двете камари на Конгреса – Камарата на представителите и Сенатът – ще проведат съвместно заседание , където ще отворят запечатани сертификати от 50 - те щата на САЩ , съдържащи запис на техните избирателни гласове . Според системата на САЩ избирателите гласуват за „ електори “ , които от своя страна официално гласуват за кандидатите седмици след изборите . Байдън получи 306 гласа по избирателната колегиална система , срещу 232 на Тръмп . Двупартийни представители от двете камари ще прочетат резултатите и ще направят официално преброяване . Налице е разделение в Републиканската партия , като се очаква десетки републиканци от камарата и по - малка група сенатори да възразят срещу преброяването от някои от ключовите щати . Тед Круз ръководи група от десетина сенатори , призоваващи за 10 - дневно забавяне , за да провери твърденията за измама по време на изборите . Вицепрезидентът Майк Пенс – който като президент на Сената трябва да наблюдава сесията и да обяви Байдън за победител – каза , че приветства ходът на Круз . Той спря да повтаря твърденията за измама , но неговият началник на кабинета каза , че Пенс споделя това , което той нарича „ опасенията на милиони американци относно измамите и нередностите на избирателите “ . Съгласно американския избирателен закон задължението на Пенс е чисто административно . Възраженията , подкрепени от член на Камарата на представителите и член на Сената , трябва да бъдат разгледани от депутатите в двучасов дебат , последвано от гласуване . За да бъде прието възражението обаче , мнозинството в двете камари трябва да гласува „ за “ . Републиканците държат мнозинството в Сената , но някои от тях вече заявиха , че няма да оспорват резултатите . Демократите са в мнозинството в Камарата на представителите . Изявени републиканци заявиха , че ролята на Сената в удостоверяването на изборите е до голяма степен церемониална и не трябва да бъде възможност за по - нататъшен продължителен дебат за резултатите от вота , допълва Би Би Си . Лидерът на мнозинството в Сената Мич Макконъл вече призна победата на Байдън и помоли другите републиканци да не възразяват . Протестите на привърженици на Тръмп продължават Очаква се хиляди поддръжници на Тръмп , включително някои крайнодесни активисти , да се присъединят към протестите във Вашингтон , като вече се събират тълпи от хора . Длъжностни лица предупредиха привържениците на Тръмп да не носят оръжия . Кметът на Вашингтон , окръг Колумбия , е поискал Националната гвардия да съдейства на местните власти . Длъжностни лица казват , че войските няма да бъдат въоръжени и ще бъдат там , за да помогнат при управлението на тълпата и контрола на движението .